Dendroxena

Dendroxena er en slekt av biller som tilhører familien åtselbiller (Silphidae).

Utseende 
Middelsstore, avlange, gulbrune åtselbiller med svarte tegninger. Antennene er utvidet utover uten en klart definert klubbe. Pronotum er stort og bredt rundet, dekkvingene er flate med opphøyde lengderibber, litt avkortet bak.

Levevis 
Ulikt de fleste andre åtselbiller er disse artene rovdyr som jakter på sommerfugllarver oppe i trær, særlig eik.

Utbredelse 
Slekten er utbredt i Europa og Øst-Asia.

Systematisk inndeling  

 Ordenen biller (Coleoptera)
 Underordenen Polyphaga
 Overfamilien åtsel- og rovbiller (Staphylinoidea)
 Familien åtselbiller (Silphidae)
 Underfamilien åtselbiller (Silphinae)
 Slekten Dendroxena Motschulsky, 1858
 fireprikket åtselbille. Dendroxena quadrimaculata (Scopoli, 1772) - Europa
 Dendroxena sexcarinata Motschulsky, 1860 - Øst-Asia

Kilder 
 Tree of Life
 Oiceoptoma på GBIF

Eksterne lenker 
 

Åtselbiller
Biller formelt beskrevet i 1858
Dyr formelt beskrevet av Viktor Ivanovich Motschulsky